常裕 (萬曆進士)

常裕（），字順甫，號震峯，山東青州府临朐县人。明朝政治人物、進士出身。

生平
父常江，屡赠山西按察司副使。常裕天資聪颖，弱而能言，一岁授易经，即成诵。九歲就外传，日课数千言。十岁能作文，迟凤翔阅而奇之，谓「非俗师所能识」。乃从同里吕三才游，学日益进。垂髫即入邑庠，同学知友皆自谓不及，折行辈问业焉。万历十年（1582年）壬午科山东鄉試舉人，萬曆十七年（1589年）己丑科進士，授刑部主事，再遷至郎中。升知湖广承天府，萬曆二十五年丁酉（1597年）入觐，嘉赉甚厚。遷山西按察司副使万历二十七年四月，升太仆寺少卿黄纪贤、太常寺少卿赵完璧、山西佥事马思恭、山西副使常裕；升大理寺左少卿刘怀恕、南京太仆寺卿王国、四川按察使刘一相、福建副使饶景晖、福建运使卢大顺、江西右参议方万山、湖广右布政使洪有复；山西右参议吴道行、太仆寺少卿何倬。，承天民遮留不得，遂至山右。以疾致仕，同里冯琦及诸知故以裕年五十，劝之复仕，裕皆婉谢。筑黄龙水上，种柳莳竹，舒怀吟啸，不与世接，居乡三十年而卒《临朐县志》。

事跡
任刑部郎中時，讯狱慈祥，多所末减。奉使录关中囚，冤滥者悉予昭雪，全活十四人。

任承天府知府時，大兴学校，躬为讲导，示以程轨，一时文风丕振，掇甲乙科者凡数十人。执法不挠，有势豪掠人妻而沉其夫于江，台使莫敢诘。裕毅然下之狱，豪赂金万求免，坚却不受，卒论如律，郡中大驯，全楚之人号为铁面太守。

任山西副使時，大猾祁县孟英舞文盗官银，屡讯不服，连坐无辜者众。裕悉心推鞠，遂得其隐，英叩首自承，馀得原释，自是胥隶敛手，不敢轨法。

 注釋 

Category:明朝刑部主事
Category:明朝刑部郎中
Category:明朝承天府知府
Category:明朝山西按察司副使
Category:临朐人
Y